gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7757, del 11-04-2016 (2016/2077)

Informació pública de la sol·licitud d'autorització per a l'ampliació de l'explotació de recursos de la secció A, denominada Adzaila, número RCA 107, en el terme municipal de Pego, i del pla de restauració integral de l'explotació i la seua ampliació en el terme municipal de Pego, i també dels terrenys contigus afectats en el terme municipal de l'Atzúbia. Expedient número MIEXPA/2015/15/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2077


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització per a l'ampliació de l'explotació de recursos de la secció A, denominada Adzaila, número RCA 107, en el terme municipal de Pego, i del pla de restauració integral de l'explotació i la seua ampliació en el terme municipal de Pego, i també dels terrenys contigus afectats en el terme municipal de l'Atzúbia. Expedient número MIEXPA/2015/15/03. [2016/2077]  
Pavimentos Bituminosos Serrano, SL, ha sol·licitat l'autorització de l'ampliació de l'explotació de recursos de la secció A de la Llei de Mines, denominada Adzaila, número RCA 107, i del pla de restauració integral de l'explotació i la seua ampliació en el terme municipal de Pego, i també dels terrenys contigus afectats en el terme municipal de l'Atzúbia (Alacant); en l'expedient MIEXPA/2015/15/03 consta el projecte d'explotació, el pla de restauració integral, l'estudi d'impacte ambiental i l'estudi d'integració paisatgística.  
  
El que es fa públic, en compliment del que es preceptua en l'article 36 de la Llei 21/2013, de 9 d'octubre, d'Avaluació Ambiental; en l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i en l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, i en el Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats d'alguna manera per l'activitat que es tracta, puguen formular per escrit, durant el termini de trenta dies a partir de l'endemà de la publicació d'aquesta informació, les observacions pertinents davant d'aquest Servei Territorial d'Indústria i Energia d'Alacant.  
  
  
Alacant, 15 de març de 2016.- El cap del Servei Territorial d'Indústria i Energia: Matías P. Mas Gisbert.
Diari Oficial de la Generalitat Valenciana


Sumari del DOGV 7907, del 31-10-2016 (2016/8603)

Informació pública de la transformació de la cooperativa en una societat limitada.
----------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8603


Organisme emissor
:   Transports d'Almassora, COOP V.

Tipus de document
:   Anunci

Informació pública de la transformació de la cooperativa en una societat limitada. [2016/8603]  
En l'Assemblea General extraordinària i universal de l'entitat Transports d'Almassora, Cooperativa Valenciana, celebrada el dia 21 d'octubre de 2016 al domicili de l'entitat, es va acordar per unanimitat la transformació de la cooperativa en una societat limitada.  
  
Almassora, 21 d'octubre de 2016.- La secretària: Dolores Doménech Salvador. El president: Vicente José Giménez.
Diari Oficial de la Generalitat Valenciana


Sumari del DOGV 7714, del 08-02-2016 (2016/464)

Notificació de la sentència dictada en el procediment ordinari número 524/2014.
-------------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/464


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment ordinari número 524/2014. [2016/464]  
Juan Antonio Elipe Songel, lletrat de l'Administració de Justícia del Jutjat de Primera Instància i Instrucció número 4 de Vinaròs, faig saber que en aquest jutjat se segueixen les actuacions ja indicades, promogudes per Higiene Profesional Parriego, SL, contra Romerosam, SL, en les quals s'ha dictat una resolució que no ha pogut notificar-se a la part demandada atés que se'n desconeix el parador i que el contingut íntegre de la resolució es troba a disposició seua a la secretaria d'aquest òrgan jurisdiccional.  
I perquè valga de notificació de forma deguda a l'esmentat demandat i siga sabedor que contra la sentència que li afecta pot interposar un recurs d'apel·lació en el termini de 20 dies, davant d'aquest jutjat per a davant l'Audiència Provincial, expedisc aquest edicte.  
  
Vinaròs, 22 de gener de 2016.- El lletrat de l'Administració de Justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 7757, del 11-04-2016 (2016/2051)

Informació pública del programa d'actuació integrada per al desenvolupament i l'execució de la unitat d'execució 15.1 SU la Font del pla general.
-------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2051


Data del document
:   21-03-2016

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública del programa d'actuació integrada per al desenvolupament i l'execució de la unitat d'execució 15.1 SU la Font del pla general. [2016/2051]  
El Ple de l'ajuntament, en sessió celebrada el 15 de març de 2016, de conformitat amb el que disposen els articles 57 i 58 de la Llei d'ordenació del territori, urbanisme i paisatge (LOTUP), ha acordat sotmetre a informació pública una proposta de programa d'actuació integrada per a desenvolupament i execució de la unitat d'execució 15.1 SU la Font del pla general, presentada per l'empresa municipal Personas y Ciudad, SAU, urbanitzador per gestió directa.  
L'expedient estarà a disposició dels interessats durant un període de 45 dies, des del seu anunci en el Diari Oficial de la Comunitat Valenciana. També es publicarà en un diari no oficial d'àmplia difusió a la localitat de Sant Joan d'Alacant.  
Es remetrà notificació formal i individualitzada de l'indicat acord als interessats i als que consten en el Cadastre com a titulars de drets afectats per l'actuació proposada.  
El projecte diligenciat estarà dipositat, per a la seua consulta pública, en l'adreça electrònica www.santjoandalacant.es i en l'ajuntament, Servei d'Urbanisme, oficines generals síties a la plaça de l'Església, 2, telèfon 593 497 230, els dies laborables de dilluns a divendres de 09.00 a 14.00 hores; adreça electrònica:   
vpctfstyuzwo.scliijusc@gmqoaaxfxcfydcpa.si  
  
Documents que se sotmeten a informació pública:  
Documents 1 a 5:  
Memòria, fitxes de planejament i gestió refoses i plans de situació i ordenació.  
Proposició juridicoeconòmica comprensiva dels aspectes expressament regulats en l'article 111.4 de la LOTUP.  
Relació de propietaris afectats.  
Inventari preliminar de construccions, plantacions i instal·lacions la demolició, destrucció o eradicació de les quals exigeix la urbanització.  
Memòria de sostenibilitat econòmica.  
Document 6:  
Alternativa tècnica composta per projecte d'urbanització i memòria justificativa del compliment de condicions d'integració en l'entorn. Estudis i documents complementaris de tràfic i acústic.  
  
  
Sant Joan d'Alacant, 21 de març de 2016.- El regidor delegat d'Urbanisme (D Alcaldia 2015-1425 de 19.06.2015; BOP d'Alacant 123, 30.06.2015): Sergio Agueitos Soriano.
Diari Oficial de la Generalitat Valenciana


Sumari del DOGV 7915, del 11-11-2016 (2016/7990)

Notificació de la sentència dictada en el rotlle d'apel·lació número 706/2016.
------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7990


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 706/2016. [2016/7990]  
La Secció Sisena de l'Audiència Provincial de València ha dictat en el rotlle d'apel·lació número 706/2016 la resolució que té l'encapçalament i la part dispositiva que són com segueix:  
«Sentència número 395  
President: Vicente Ortega Llorca.  
Magistrades: María Mestre Ramos i M.ª Eugenia Ferragut Pérez.  
València, 30 de setembre de 2016  
La Secció Sisena de l'Audiència Provincial de València, integrada pels magistrats anotats al marge, ha vist aquest recurs d'apel·lació que s'ha interposat contra la sentència de data 18 d'abril de 2016, dictada en les actuacions a què s'ha fet referència.  
  
Han sigut parts en el recurs, com a apel·lant, la part codemandada Lucrecia Mas Vallesteros, representada per la procuradora M.ª Amparo Barber Paris i assistida pel lletrat Carlos Scasso Veganzones, i, com a apel·lada, la part demandant Ajuntament de Silla, representada pel procurador Juan Miguel Alapont Beteta i assistida pel lletrat Fernando Ortega Cano.  
Hi és ponent María-Eugenia Ferragut Pérez, qui expressa el parer del tribunal.  
  
Disposem  
1. Desestimem el recurs interposat per Lucrecia Mas Vallesteros.  
  
2. Confirmem la sentència apel·lada.  
3. Imposem a la part apel·lant les costes d'aquesta alçada.  
4. Acordem la pèrdua del dipòsit constituït per a recórrer.  
Aquesta sentència no és ferma i, en contra, s'hi pot interposar un recurs extraordinari per infracció processal i de cassació per interés cassacional.»  
I perquè es publique en el Diari Oficial de la Generalitat Valenciana, a fi de notificar la part que no ha comparegut, José Venancio Mas Vallesteros.  
  
València, 10 d'octubre de 2016.- La lletrada de l'Administració de Justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7773, del 03-05-2016 (2016/2663)

Notificació de la sentència dictada en el judici verbal número 1422/2014.
-------------------------------------------------------------------------

### Dades del document

Número de DOGV
:   7773

Data del DOGV
:   03-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2663


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el judici verbal número 1422/2014. [2016/2663]  
«Sentència 98/2016  
Elisa Martí Vilache, magistrada jutgessa titular del Jutjat de Primera Instància número 3 de Castelló de la Plana, he vist aquestes actuacions de procediment verbal número 1422/2014, seguides davant d'aquest jutjat a instàncies de DkV Seguros y Reaseguros, SAE, representada per la procuradora la senyora Gallardo Doménech i defesa pel lletrat el senyor Gallardo Doménech, contra Francisca Bellido Díaz, en situació de rebel·lia processal, en reclamació de 632 euros.  
Dispositiva  
Estime íntegrament la demanda interposada per la procuradora la senyora Gallardo Doménech, en nom de DkV Seguros y Reaseguros, SAE, contra Francisca Bellido Díaz, en situació de rebel·lia processal, i condemne la part demandada a pagar a la part actora la suma de 632 euros, incrementada amb els interessos legals reportats a partir de la data de la interpel·lació judicial. I impose a la part demandada les costes causades en aquest judici.  
Expediu un testimoniatge d'aquesta sentència, inseriu-lo en les actuacions i arxiveu-ne l'original en el llibre de sentències d'aquest jutjat.  
  
Aquesta sentència és ferma i, en contra, no s'hi pot interposar cap recurs.»  
  
I atés que la persona demandada, Francisca Bellido Díaz Hellín, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 22 de març de 2016.- La lletrada de l'Administració de Justícia: María Vicenta Doménech del Rey.
Diari Oficial de la Generalitat Valenciana


Sumari del DOGV 7858, del 25-08-2016 (2016/6026)

Notificació de la sentència dictada en el procediment de divorci contenciós número 1336/2014.
---------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6026


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1336/2014. [2016/6026]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 001336/2014, seguides a instàncies d'Elena Bodogai contra Mariyan Michev Lakov, en situació de rebel·lia, en què, en data 11 de gener de 2016, s'ha dictat sentència la part dispositiva de la qual diu així:  
  
«Dispositiva  
Estimar la demanda interposada pel procurador dels tribunals Pedro García Reyes Comino, en nom i representació d'Elena Bodogai, contra Mariyan Milchev Lakov, i, en conseqüència, declarar dissolt per divorci el matrimoni format per Elena Bodogai i Mariyan Milchev Lakov, amb tots els efectes legals inherents a aquest pronunciament, inclosa la dissolució del règim econòmic matrimonial.  
  
No pertoca fer un exprés pronunciament a costes.  
Comuniqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar i resoldre l'Audiència Provincial de València, d??acord amb el que disposen els articles 455 i següents de la Llei d??Enjudiciament Civil.  
  
Una vegada siga ferma, comuniqueu aquesta sentència al Registre Civil de València on consta inscrit el matrimoni, la qual haurà de ser inscrita al marge d'aquell.  
Així ho pronuncie, mane i firme.»  
  
I perquè valga de notificació de forma deguda al demandat, Mariyan Michev Lakov, en situació de rebel·lia i parador ignorat, expedisc i firme aquest edicte.  
  
València, 3 de maig de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7806, del 15-06-2016 (2016/3998)

Citació a les persones interessades en el procediment de declaració d'hereus abintestat número 656/2015.
--------------------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3998


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Anunci

Citació a les persones interessades en el procediment de declaració d'hereus abintestat número 656/2015. [2016/3998]  
José Matías Penadés García, jutge del Jutjat de Primera Instància i Instrucció número 4 de Paterna, faig saber que en la peça separada de declaració d'hereus abintestat que prové del judici d'abintestat d'ofici, seguit en aquest jutjat amb el número de declaració d'hereus 000656/2015, a causa de la defunció sense testar de Concepción Rodrigo Soriano, dona, nascuda el 17 de desembre de 1911 a Paterna, i finada el 2 de juliol de 1993 a l'Hospital Arnau de Vilanova, València, en què s'ha presentat reclamant-ne el dret a l'herència M.ª Dolores Carrascosa Andreu, filla legítima de Dolores Andreu Rodrigo, pel fet de tindre el parentiu de neboda amb el causant, i s'ha disposat per la resolució d'aquesta data cridar els qui es creguen amb igual o millor dret a l'herència perquè compareguen al jutjat a reclamar-la d'ací a 20 dies, comptadors des de la publicació d'aquest edicte, i acrediten el seu grau de parentiu amb el causant, amb l'advertència que si no ho efectuen els afectarà el perjudici que pertoque segons dret.  
  
Paterna, 16 de maig de 2016.- La lletrada de l'Administració de Justícia: Julia García Puig.
Diari Oficial de la Generalitat Valenciana


Sumari del DOGV 7778, del 10-05-2016 (2016/2820)

Declaració de desert de la licitació del servei de neteja i jardineria en els locals i instal·lacions de Radiotelevisió Valenciana, SAU (RTVV) en liquidació.
-------------------------------------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2820


Data del document
:   07-03-2016

Organisme emissor
:   Radiotelevisió Valenciana (RTVV)

Tipus de document
:   Anunci

Anàlisi jurídica

 Descriptors 

:   * contracte de serveis

Declaració de desert de la licitació del servei de neteja i jardineria en els locals i instal·lacions de Radiotelevisió Valenciana, SAU (RTVV) en liquidació. [2016/2820]  
Per mitjà de la Resolució de 18 de gener de 2016, del Consell de Liquidació de Radiotelevisió Valenciana, s'ha declarat desert el procediment obert que s'ha tramitat per a adjudicar el contracte del servei de neteja i jardineria en els locals i instal·lacions de Radiotelevisió Valenciana, SAU, en liquidació, atés que no s'hi ha presentat cap oferta.  
  
  
València, 7 de març de 2016.- El president de la Comissió de Liquidació: Francisco Gómez Barroso. El secretari: Agustín Arenas Morcillo. El vocal: Ignacio Baixauli González.
Diari Oficial de la Generalitat Valenciana


Sumari del DOGV 7741, del 15-03-2016 (2016/1639)

RESOLUCIÓ d'1 de març de 2016, de la Universitat d'Alacant, per la qual nomena Javier García Martínez catedràtic d'universitat en l'àrea de coneixement de Química Inorgànica.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7741

Data del DOGV
:   15-03-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1639


Data del document
:   01-03-2016

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari

RESOLUCIÓ d'1 de març de 2016, de la Universitat d'Alacant, per la qual nomena Javier García Martínez catedràtic d'universitat en l'àrea de coneixement de Química Inorgànica. [2016/1639]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF00651), convocada per la Resolució de 20 de novembre de 2015 (BOE 05.12.2015), de l'àrea de coneixement de Química Inorgànica, Departament de Química Inorgànica, i presentada per l'interessat la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
Nomenar Javier García Martínez, amb document nacional d'identitat número 12222173V, catedràtic d'universitat de l'àrea de coneixement de Química Inorgànica, adscrita al departament de Química Inorgànica.  
  
  
Contra aquesta resolució, que esgota la via administrativa, l'interessat pot interposar un recurs contenciós administratiu davant del jutjat contenciós-administratiu d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 6.4 de la Llei Orgànica 6/2001, de 21 de desembre,d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar un recurs de reposició en el termini d'un mes comptat a partir de l'endemà de la publicació d'esta, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.  
  
  
Alacant, 1 de març de 2016.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7696, del 13-01-2016 (2015/10905)

Informació pública de l'ampliació del termini de participació pública del procediment per a la modificació del Catàleg de Zones Humides de la Comunitat Valenciana, aprovat per mitjà de l'Acord del Consell de 10 de setembre de 2002.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2015/10372


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'ampliació del termini de participació pública del procediment per a la modificació del Catàleg de Zones Humides de la Comunitat Valenciana, aprovat per mitjà de l'Acord del Consell de 10 de setembre de 2002. [2015/10626]  
Havent-se publicat l'anunci d'inici del proces de participació pública del procediment per a la modificació del Catàleg de Zones Humides de la Comunitat Valenciana, aprovat per mitjà de l'Acord del Consell de 10 de setembre de 2002, en el Diari Oficial de la Comunitat Valenciana, número 7670, de data 2 de desembre de 2015, es comunica als interessats que s'amplia el termini durant 30 dies hàbils, a l'efecte que les persones que es consideren interessades puguen presentar al·legacions, observacions o suggeriments sobre el seu contingut.  
  
Els documents podran ser consultats en la següent adreça de la Conselleria d'Agricultura, Medi Ambient, Canvi Climàtic i Desenvolupament Rural:  
http://www.agricultura.gva.es/web/espacios-protegidos/ampliaci-on-catalogo-zonas-humedas.  
O a través de:  
http://www.agricultura.gva.es.  
- Apartat: «Àrees», «Espais protegits», «Inventaris i catàlegs», «Catàleg zones humides», «Projecte ampliació catàleg zones humides», «Pla participació pública».  
- Apartat: «Àrees», «Centre de Documentació i Informació Ambiental CIDAM», «Informació pública i participació», «Participació pública», «En curs», «Pla participació pública».  
  
Els comentaris, suggeriments o les observacions han de remetre's, per a la seua consideració, al Servici de Gestió d'Espais Naturals Protegits de la Direcció General de Medi Natural i d'Avaluació Ambiental d'esta conselleria, situat en la ciutat administrativa 9 d'Octubre, torre 1 (planta 3a), carrer de Castán Tobeñas, 77, 46625 València, o a la adreça de correu electrònic: espacios\_naturales\_jxeihashau@ddq.id.  
  
  
València, 15 de desembre de 2015.- El director general de Medi Natural i d'Avaluació Ambiental: Antoni Marzo i Pastor.